ઈસ્લામાબાદ- પાકિસ્તાન તહરીક-એ-ઈન્સાફ (PTI) પાર્ટીના અધ્યક્ષ ઈમરાન ખાને જણાવ્યું છે કે, તેઓ 11 ઓગસ્ટે પાકિસ્તાનના વડાપ્રધાન પદના શપથ ગ્રહણ કરશે. આ માહિતી ઈમરાન ખાને ખૈબર પખતૂનખ્વા પ્રાંતમાંથી ચૂંટાયેલા સાંસદો સાથે ઈસ્લામાબાદમાં એક બેઠક દરમિયાન જણાવી હતી. બીજી તરફ પાકિસ્તાનની અન્ય બે પ્રમુખ પાર્ટીઓ પાકિસ્તાન મુસ્લિમલીગ-નવાઝ (PML-N) અને પાકિસ્તાન પીપલ્સ પાર્ટીએ (PPP) આંતરિક મતભેદ ભૂલીને નેશનલ એસેમ્બલીમાં ઈમરાન ખાનની નવી સરકાર સાથે કડક વલણ અપનાવવાનું નક્કી કર્યું છે.